
TAURAGĖS RAJONO APYLINKĖS TEISMAS
NUTARIMAS
2013 m. vasario 20 d.
Tauragė
Tauragės rajono apylinkės teismo teisėja Rūta Laurinonienė, dalyvaujant pažeidėjai A. V., išnagrinėjusi administracinio teisės pažeidimo bylą, kurioje
A. V., a. k. (duomenys neskelbtini) gim., lietuvė, LR pilietė, bausta administracine tvarka, gyv., Tauragė, traukiama administracinėn atsakomybėn pagal Lietuvos Respublikos (duomenys neskelbtini) str. 1 d.,
Aprašomoji dalis
nustatė:
2013-02-01 apie 14.00 val., Tauragės mieste netoli parduotuvės ,,IKI“, esančios Gedimino g. nepilnamečiui D. Š. kartu su klasiokais M. L. ir G. M. žaidžiant su mergaitėmis sniego gniūžtėmis, prie jų priėjo J. K., gim. 2000-05-16. Jis D. Š. pagriebė už kaklo, nulenkė galvą link žemės ir su savo keliu sudavė D. Š. į galvą, po to parvertė D. Š. ant žemės ir vieną kartą koja spyrė į dešinį šoną bei vieną kartą į dešinę koją. Sužalojimų D. Š. nepatyrė, tačiau jam buvo sukeltas fizinis skausmas. Tokiuose J. K. veiksmuose esant nusikalstamos veikos, numatytos LR BK 284 str. požymių, tačiau jam nesant amžiaus, nuo kurio taikytina baudžiamoji atsakomybė, jam tokia atsakomybė netaikytina. Dėl priešingų baudžiamajai teisei mažamečio veiksmų administracinėn atsakomybėn trauktina nepilnamečio motina A. V. pagal Lietuvos Respublikos (duomenys neskelbtini) str. 1 d.
A. V. paaiškino, kad pripažįsta padariusi administracinį teisės pažeidimą, nuoširdžiai gailisi.
Motyvuojamoji dalis
A. V. kaltė įrodyta jos pačios paaiškinimu, kita rašytine bylos medžiaga.
Skiriant nuobaudą A. V., atsižvelgiama į padaryto teisės pažeidimo pobūdį, į pažeidėjos asmenybę, į jos atsakomybę lengvinančias ir sunkinančias aplinkybes. Jos atsakomybę lengvinanti aplinkybė ta, kad ji pripažįsta padariusi pažeidimą ir nuoširdžiai gailisi (ATPK 31 str. 1 d. 1 p.). Jos atsakomybę sunkinančių aplinkybių nenustatyta.
A. V. skirtina administracinė nuobauda - įspėjimas.
Rezoliucinė dalis
Vadovaudamasis Lietuvos Respublikos administracinių teisės pažeidimų kodekso 21 str., 286 str., 287 str. 1 d., 1 p., teismas
nutaria:
Pripažinti kalta A. V., padarius administracinį teisės pažeidimą, numatytą Lietuvos (duomenys neskelbtini) str. 1 d. ir jai pareikšti įspėjimą.
Nutarimas per 20 d. nuo jo paskelbimo dienos gali būti skundžiamas Klaipėdos apygardos teismui Lietuvos ATPK 302² – 302¹⁵ str. nustatyta tvarka.
T. R. Laurinonienė

